да вземе предвид всяка промяна или изменение на защитните мерки на Съединените щати.
 (5)
 На 17 май 2021 г. Съюзът и Съединените щати публикуваха съвместно изявление, в което заявяват, че „са се споразумели да очертаят пътя, за да се сложи край на споровете в рамките на СТО след прилагането от страна на САЩ на мита върху вноса от ЕС съгласно раздел 232“. В тази връзка Съюзът следва да преустанови прилагането на допълнителните адвалорни мита върху продуктите, изброени в приложение II към Регламент за изпълнение (ЕС) 2018/886, като важна стъпка към реципрочното премахване на ограничителните мерки и за да се осигурят необходимите време и условия за политическо решение на въпроса.
 (6)
 Периодът, в който прилагането е преустановено, следва да продължи до 30 ноември 2021 г., което се счита за достатъчно за целите, посочени в предходното съображение.
 (7)
 В съответствие с член 7, параграф 4 от Регламент (ЕС) No 654/2014 Комисията може да приема актове за изпълнение с незабавно приложение за преустановяване на действието на мерки на търговската политика, когато това се налага по спешност във връзка с изменението на съответната мярка на третата държава. Незабавното прилагане на настоящия регламент е обосновано, за да се осигурят необходимите време и условия за решение на въпроса, както е посочено в съображение 5, и за тази цел е необходимо да се преустанови предстоящото прилагане на приложение II, за да може допълнителните адвалорни мита върху продуктите, изброени в приложение II, да не се прилагат през периода, необходим за постигане на въпросните цели.
 (8)
 Настоящият регламент не засяга преустановяването в рамките на СТО на прилагането към търговията със Съединените щати на отстъпките за вносните мита по ГАТТ 1994 по отношение на продуктите, изброени в приложения I и II към Регламент за изпълнение (ЕС) 2018/724, както е изменен с Регламент за изпълнение (ЕС) 2018/886. Това преустановяване на изпълнението на задълженията в рамките на СТО продължава да се прилага, докато с настоящия регламент се преустановява прилагането на допълнителните вносни мита.
 (9)
 В съответствие с член 8 от Регламент (ЕС) No 182/2011 на Европейския парламент и на Съвета (4) най-късно 14 дни след приемането му Комисията ще представи настоящия регламент за становище на Комитета по въпросите, свързани с пречките пред търговията, учреден съгласно Регламент (ЕС) 2015/1843 на Европейския парламент и на Съвета (5),
 ПРИЕ НАСТОЯЩИЯ РЕГЛАМЕНТ:
 Член 1
 ЕС преустановява прилагането на допълнителните адвалорни мита със ставка от 10 %, 25 %, 35 % и 50 % върху вноса на продуктите, изброени в приложение II към Регламент за изпълнение (ЕС) 2018/886, до 30 ноември 2021 г. включително.
 Поради това митата, предвидени в приложение II към Регламент за изпълнение (ЕС) 2018/886, се прилагат, считано от 1 декември 2021 г. включително.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 май 2021 година.
 За Комисията
 Председател
 Ursula VON DER LEYEN
 (1) ОВ L 189, 27.6.2014 г., стр. 50; изменен с Регламент (ЕС) 2015/1843